Fil-Filippini, saru servizzi reliġjuzi għal dawk kollha li tilfu ħajjithom fit-tifun Haiyan – id-dizastru naturali li ħalla ħerba fil-pajjiz u qatel aktar minn 3500 ruħ. Ħafna mill-knejjes nfushom fejn saru dawn is-servizzi nqerdu kwazi kompletament l-aktar f’ Tacloban, ir-reġjun li ntlaqat l-agħar bil-qawwa mhux prevvista ta’ dan it-tifun li laħaq qawwa ta’ aktar minn 320 kilometru s-siegħa. Il-ħidma umanitarja internazzjonali kompliet tissaħħaħ fl-aħħar ftit siegħat; bi provvisti jaslu minn kull rokna tad-dinja. Ir-Renju Unit u l-Istati Uniti bagħtu l-għjnuniet tagħom b’bastimenti militari mizgħuda bi provvisti umanitarji bħall-ikel ilma u mediċini Anki ċ-Ċina li kienet kkritikata ħafna għall-ammonti foqra ta’ għajnuniet li bagħtet fl-ewwel fazi tal-operazzjonijiet ziedet l-ammonti tal-għajnuniet umanitarji li ntbagħtu fir-reġjuni li qed isofru l-iktar il-konwsegwenzi ta’ dan it-tifun. Il-ħaddiema tal-fergħa tas-salib l-aħmar qed jikkordinaw din il-ħidma flimkien mal-membri tal-Medicins Sans Frontiers li qed jorganizzaw diversi kliniċi biex jipprovdu kura medika lil dawk li jeħtieġu l-iktar.